पटना. श्रीकृष्ण मेमोरियल हॉल में आयोजित ओसियन विजन द्वारा फ्रीडम मिस बिहार का ताज पीयूष श्रीवास्तव के सिर सजा, जबकि फर्स्ट रनरअप तनुश्री और सेकेंड रनरअप आरोही श्रीवास्तव रहीं। मिस बिहार खिताब जीतने वाली प्रतिभागी को विजन इंडिया द्वारा एक लाख रुपए की राशि दी गई। इसके साथ ही एक एड कॉन्ट्रैक्ट भी दिया गया।
फर्स्ट रनरअप को 50हजार, सेकेंड रनरअप को 25 हजार और थर्ड रनरअप को 10 हजार की इनामी राशि दी गई। बेटी बचाओ और बेटी बढ़ाओ थीम पर आधारित फ्रीडम मिस बिहार के ताज के लिए राज्य भर की युवतियों ने अपने फैशन और दिलकश अदाओं का जलवा दिखाया। इस खिताब को पाने के लिए किसी ने अपनी खूबसूरती और अदाओं का सहारा लिया तो किसी ने अपने आत्मविश्वास का दबदबा दिखाया। उद्घाटन के दौरान कला एवं संस्कृति मंत्री शिवचंद्र राम ने कहा कि इस तरह के आयोजन को बढ़ावा देने की जरूरत है। कार्यक्रम की शुरुआत बुगी- बुगी ग्रुप ने गणेश वंदना से की। इसके बाद सभी प्रतिभागी रैंप पर उतरीं और अपनी अदाओं से दर्शकों को अपना दीवाना बना दिया। मौके पर ओसिन विजन के निदेशक प्रवीण कुमार सिंह, कोरियोग्राफर कौशिक घोष, प्रोग्राम कॉर्डिनेटर शालू, फ्रीडम पाइन के अफसर इमाम आदि मौजूद रहे।
इंट्रोडक्शन राउंड से शुरू हुआ एलिमिनेशन
मिस बिहार के खिताब के लिए सभी प्रतिभागियों को चार राउंड से होकर गुजरना पड़ा। इसके बाद फाइनल राउंड के नतीजे के आधार पर जजेज की टीम ने मिस बिहार के नाम पर मुहर लगाई। पहला राउंड बॉलीवुड राउंड था। इसमें सभी ने फिल्मी गाने पर अपने डांस का तड़का लगाया। इसके बाद इंट्रोडक्शन राउंड हुआ। इस राउंड से प्रतिभागियों का एलिमिनेशन शुरू हुआ। इसमें 20 प्रतिभागियों ने खुद का परिचय दिया। दूसरा क्लब, तीसरा आईक्यू राउंड था। इसके बाद टॉप 10 और टॉप 5 प्रतिभागियों का चयन किया गया और अंत में मिस बिहार, फ़र्स्ट रनरअप, सेंकेंड रनरअप के नाम पर मुहर लगी।
ये 20 युवतियां मिस बिहार की रेस में थीं
फ्रीडम मिस बिहार के ऑडिशन में पटना समेत विभिन्न जिलों से युवतियों ने भाग लिया था। इसमें लगभग 600 से अधिक युवतियों ने ऑडिशन दिया, जिसके बाद आयोजन कर्ता द्वारा टॉप 20 प्रतिभागियों की सूची तैयार की गई। इसमें शिवांगी सिंह, नेहा, इरा, नीलम, प्रियंका कुमारी, पूजा ठाकुर, रोजा, शिवानी, सिखा , शालिनी, पूजा, शिवानी, रावनी कौर, अल्पना भारती, खुशबू, रिचा, आरोही श्रीवास्तव, आकांक्षा, पीयूष और तनु थी। मिस बिहार के खिताब के लिए इन सभी ने अपनी प्रतिभा को फिनाले तक जारी रखा।
जजेज की टीम में पूर्व मिस इंडिया भी
इस प्रतियोगिता के लिए पांच लोगों को जज बनाया गया था। इस टीम में 2013 की मिस इंडिया जोया अफरोज भी थी। इसके अलावा अभिनेता पंकज केशरी, सोनी बीएमजी के निदेशक सूरज थॉमस, ब्यूटी एक्सपर्ट सुमनी दिवाला और डिजाइनर आशीष अग्रवाल थे।
आगे की स्लाइड्स में देखें प्रतियोगिता की अन्य फोटोज...
hin_Deva hin_Deva hin_Deva hin_Deva hin_Deva hin_Deva bho_Deva awa_Deva hin_Deva